Dominik Hašek

Dominik Hašek (rod. Kaštánek) (* 29. január 1965, Pardubice) je bývalý český hokejový brankár.

 Životopis 
Hokej začal hrať v šiestich rokoch. V 18-tich rokoch sa stal najmladším reprezentačným brankárom v histórii Česko-Slovenska. V rokoch 1987 a 1989 sa stal s klubom Tesla Pardubice majstrom ČSSR. 

Ešte v roku 1983 si ho v úvodnom drafte NHL vybral klub Chicago Blackhawks v 10. kole ako 199. v poradí. Na ľad NHL sa prvýkrát dostal v sezóne 1990-91 za Chicago Blakhawks. Po dvoch sezónach prestúpil do klubu Buffalo Sabres, kde pôsobil 9 ďalších sezón a získal svoje najväčšie úspechy.

Počas sezón 2001-02 a 2003-04 bol hráčom klubu Detroit Red Wings a v roku 2002 s ním získal Stanley Cup. 

Sezónu 2005-06 začal ako hlavný brankár klubu Ottawa Senators. Napriek veku 41 rokov sa stal oporou klubu a zaradil sa opäť medzi najlepších brankárov NHL. Na olympiáde v Turíne však utrpel zranenie, ktoré ho vyradilo z hry na tri mesiace a zotavil sa až v čase, keď Ottawa v bránke s náhradníkom Rayom Emerym vypadla s jeho bývalým klubom Buffalo Sabres. Mal podpísanú zmluvu na 1,52 mil. dolárov a obliekal dres číslo 39.

V sezóne 2006-07 hrával v klube Detroit Red Wings a svojimi výkonmi sa držal na čele tabuľky v priemere inkasovaných gólov na zápas. Aj napriek vyššiemu veku s klubom podpísal jednoročný kontrakt, ktorý mu spolu s bonusmi vyniesol 4 milióny dolárov.
V sezóne 2007/08 začínal ako tímová jednotka, v priebehu play-off sa však prvým brankárom stal Chris Osgood. Detroit vyhral Stanley Cup po finálovom víťazstve nad Pittsburghom Penguins a Hašek po niekoľkých dňoch ohlásil ukončenie kariéry. 

V máji roku 2009 ohlásil návrat a od septembra 2009 znovu obliekal dres HC Moeller Pardubice a dovtedajší brankár klubu, Slovák Ján Lašák, sa vrátil do HC Košice. 
V sezóne 2009/2010 Hašek ako 45-ročný získal s klubom HC Eaton Pardubice titul v českej extralige. Budúci a poslednú sezónu odchytal vo Spartaku Moskva v ruskej KHL.

Hašek je šesťnásobný nositeľ Vezina Trophy, dvojnásobný víťaz ceny pre najužitočnejšieho hráča NHL - Hart Memorial Trophy (1996-1997, 1997-1998), dvakrát vyhral tiež Lester B. Pearson Award (1997, 1998), trikrát potom William M. Jennings Trophy ( 1994, 2001, 2008).

Od roku 2008 je členom Siene slávy českého hokeja. V roku 2014 bol uvedený do Hokejovej siene slávy v Torontehttp://hokej.idnes.cz/dominik-hasek-byl-jako-prvni-cech-uveden-do-hokejove-sine-slavy-v-torontu-1q5-/nhl.aspx?c=A141118_071808_nhl_ten a v roku 2015 do Siene slávy IIHF.https://sport.aktuality.sk/c/179866/hasek-reichel-a-niedermeyer-vstupia-do-siene-slavy-iihf/

1. decembra 2013 bol v pardubickej ČEZ Aréne vyvesený Haškov dres s číslom 9 s ktorým nastupoval za materské Pardubice.https://www.idnes.cz/hokej/extraliga/vyrazeni-haskova-dresu-v-pardubicich.A131201_200013_hokej_tp 13. januára 2015 vyradilo Buffalo Sabres jeho číslo 39 a jeho banner od tohoto dňa visí pri strope haly KeyBank Center v Buffale.https://sport.aktuality.sk/c/165271/pocta-pre-haseka-sabres-vyradia-jeho-cislo-39/

 Reprezentácia 
Dominik Hašek reprezentoval víťazné Česko na olympiáde v japonskom Nagane. Bol nominovaný aj na olympiádu 2006 v Turíne, kde získal bronz. 

 Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády mu síce nevyšiel, keď v základnej skupine skončilo družstvo až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko, no v semifinále ich vyradili neskorší zlatí medailisti Švédi. V boji o bronzové medaily porazili Rusko 3:0. Dominik Hašek odohral iba 9 minút v úvodnom zápase s Nemeckom a po zranení musel z olympiády odstúpiť. 

 Štatistika na ZOH 
RokPočet zápasovOdohrané minútyStrely na bránuZásahyObdržané gólyÚspešnosť Góly/60 minút)Umiestnenie200619440100,00 %03.

 Referencie 

 Externé odkazy 

 Dominik Hašek na stránke Ottawa Senators

Kategória:Českí hokejisti draftovaní NHL
Kategória:Česko-slovenskí hokejoví brankári
Kategória:Českí hokejoví brankári
Kategória:Českí olympijskí víťazi
Kategória:Olympijskí víťazi v ľadovom hokeji
Kategória:Českí bronzoví olympijskí medailisti
Kategória:Bronzoví olympijskí medailisti v ľadovom hokeji
Kategória:Brankári v NHL
Kategória:Hráči Buffalo Sabres
Kategória:Hráči Detroit Red Wings
Kategória:Hráči Ottawa Senators
Kategória:Držitelia Vezina Trophy
Kategória:Účastníci MS v hokeji 1983
Kategória:Účastníci MS v hokeji 1986
Kategória:Účastníci MS v hokeji 1987
Kategória:Účastníci MS v hokeji 1989
Kategória:Účastníci MS v hokeji 1990
Kategória:Osobnosti z Pardubíc
Kategória:Osobnosti na českých poštových známkach
Kategória:Brankári Ottawa Senators
Kategória:Brankári Detroit Red Wings
Kategória:Brankári Buffalo Sabres
Kategória:Brankári Chicago Blackhawks
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Kategória:Nositelia Medaily Za zásluhy (Česko)